OpenLLM-France/wikimedia huggingface dataset:
# Nithiwat Tharathorn

Nithiwat Tharatorn (tailandès นิธิวัฒน์ ธราธร) és un director de cinema tailandès. Va fer el seu debut com a director al costat de cinc directors més a la comèdia romàntica infantil de 2003 Fan Chan (2003) i el seu debut en solitari amb la comèdia romàntica Phror arkad plian plang boi el 2006 i una pel·lícula de drama romàntic Teacher's Diary el 2014, que fou candidata a l'Oscar a la millor pel·lícula de parla no anglesa.

## Filmografia seleccionada

* Fan Chan (2003)
* Phror arkad plian plang boi (2006)
* Nee Dtaam Galileo (2009)
* Khid thueng withaya (2014)
* Phon Chak Fa (segment: "Still on My Mind") (2016)

## Referències

* ↑ "The Teacher's Diary" por Tailandia a los Oscar a dameocio.com
* ↑ Casa Asia Film Week. Un repaso a la Sección Oficial. II
* ↑ Oscar voters get to see how sweet Thais are a nationthailand.com
# Boca del Cufré

Cufré (en castellà i oficialment Boca del Cufré) és una localitat de l'Uruguai, ubicada al nord-oest del departament de San José, sobre el límit amb el departament de Colonia. És a 48 msnm. Té una població aproximada de 2.000 habitants.

## Referències

* ↑ (anglès) Mapa, localització, clima i altres dades

## Enllaços externs

* Informació sobre Cufré (anglès)
# Biokit

Biokit és una de les empreses biotecnològiques més importants de Catalunya. Té la seu a Lliçà d'Amunt. Dedicada al diagnòstic in vitro, desenvolupa immunoassaigs innovadors i d'alta qualitat per a la serologia infecciosa, la química clínica, la immunoquímica i proves de coagulació. La companyia està especialitzada en la producció i purificació d'antígens i anticossos, ELISA, aglutinació en làtex i quimiluminiscència.
Fundada el 1973 pels germans Rubiralta, és una de les capçaleres de Werfen Group. Exporta un 98% de la producció. El 2019 va tancar amb unes vendes de 191 milions d'euros. Centrada en el camp dels immunoassajos, que s'apliquen principalment en el diagnòstic serològic i en el dels trastorns de la coagulació sanguínia. L'empresa comercialitza productes propis innovadors, amb 23 nous reactius llançats al mercat entre els anys 2009 i 2011. L'any 2004 l'empresa fou finalista en la categoria d'Innovació Tecnològica del premis Príncep Felip a l'excel·lència empresarial, l'any següent (2005) rebé el Premi a la Innovació Tecnològica i a la Qualitat atorgat per la Generalitat de Catalunya Forma part de l'aliança BioNanoMed Catalunya, de la qual n'és fundadora junt amb altres 17 entitats (centres de recerca, hospitals i empreses catalanes).

## Referències

* ↑ «Informe BIOCAT sobre l'estat de la biotecnologia, la biomedicina i les tecnologies mèdiques a Catalunya 2009». Informe Biocat [Barcelona], 01-12-2009, p. 44. Arxivat de l'original el 2013-05-31 [Consulta: 10 juliol 2012]. Arxivat 2013-05-31 a Wayback Machine.
* ↑ «Informe BIOCAT sobre l'estat de la biotecnologia, la biomedicina i les tecnologies mèdiques a Catalunya 2011». Informe Biocat [Barcelona], 01-10-2011, p.116.
* ↑ «presentació BioNanoMed Catalunya». Arxivat de l'original el 2011-09-03. [Consulta: 10 juliol 2012].
* ↑ «Biokit in figures» (en anglès). Biokit. Arxivat de l'original el 2020-08-11. [Consulta: 24 març 2020].
* 1 2 Escarré, Gemma «“Les millors estratègies sense talent són paper mullat” (entrevista a Pau Planas director general de Biokit)». Biocat.cat, 15-02-2012 [Consulta: 10 juliol 2012].
* ↑ IX Premios Príncipe Felipe a la excelencia empresarial Arxivat 2016-03-03 a Wayback Machine. (castellà)
* ↑ «La Generalitat de Catalunya atorga el Premi a la Innovació Tecnològica i a la Qualitat a sis empreses catalanes». Gencat.cat, 12-10-2005 [Consulta: 10 juliol 2012].
* ↑ «BioNanoMed Catalunya uneix en una plataforma 18 empreses i institucions de recerca en bionanomedicina». Parc Científic de Barcelona, 16-05-2011 [Consulta: 10 juliol 2012].

## Enllaços externs

* Lloc web oficial
# Albert VII

* Per a altres significats, vegeu «Albert VII d'Àustria».
Albert el Bell o Albert VII de Mecklenburg (25 de juliol del 1486 -7 de gener del 1547) Va governar el ducat en morir son pare el 16 de març del 1507, en indivisió amb els seus germans Enric V i Eric II. Després de la divisió pactada al contracte de Neubrandenburg, un acord privat conclòs el 7 de maig de 1520 va obtenir el «ducat parcial» de Mecklenburg-Güstrow, tot i que la divisió no va ser reconeguda de iure al nivell del Sacre Imperi Romanogermànic.
Va oposar-se a la Reforma Protestant, mentrestant son germà Enric V n'era un promotor. Quan Cristià II de Dinamarca va ser destronat i empresonat quan va provar reconquerir Dinamarca, Albert VII, amb l'ajuda de les ciutats de la lliga hanseàtica de Lübeck, Hamburg i Wismar va adquirir el tron de Cristià II el 8 d'abril del 1835. El seu rival Cristià III va assetjar Copenhaguen per terra i per mar fins que Albert va capitular el 29 de juliol del 1536 en renunciar totes les seves pretensions a la corona danesa. Un tempteig d'adquirir la corona de Suècia en 1542-43 també va fracassar.
A més de les seves ambicions polítiques, durant el seu regne va fomentar la construcció d'un primer tram del Canal de Wallenstein, una baula essencial en la creació d'una ruta comercial navegable interior entre el Wismar al Mar Bàltic, l'Elba i Lüneburg, un vell somni dels comerciants hanseàtics, més curt que la via de mar, que, a més era controlada per Dinamarca, un veí no sempre amic.

## Família

Era el tercer fill del duc Magne II de Mecklenburg. El 17 de gener del 1524 amb la princesa Anna (1507-1567), filla de l'elector de Brandenburg Joaquim I. Tenien deu fills, dels quals quatre van morir poc després de néixer.
* Magne de Mecklenburg (nascut i mort el 1524)
* Joan Albert I, duc de Mecklenburg-Güstrow, i des del 1552 de tot Mecklenburg
* Ulric, duc de Mecklenburg-Güstrow, des del 1592 duc de Mecklemburg
* Jordi de Mecklenburg-Güstrow (1528–1555)
* Anna de Mecklenburg-Güstrow (1533–1602) ∞ Gotthard Kettler, duc de Curlàndia i Semigàlia des del 1566
* Lluís de Mecklenburg (nascut i mort el 1535)
* Joan de Mecklenburg (nascut i mort el 1536)
* Cristòfol de Mecklenburg (1537–1592), administrador de l'església luterana per al Bisbat de Ratzeburg (1554–1592)
* Sofia (nascuda i morta el 1538)
* Carles I (1540-1610)

## Bibliografia

* Sellmer, Lutz. Albrecht VII. von Mecklenburg und die Grafenfehde (1534-1536) (en alemany). Frankfurt del Main: Ed. Lang, 1999, p. 499 (Beiträge zur schleswig-holsteinischen und skandinavischen Geschichte). ISBN 9783631332146.
* Arbre genealògic de la nissaga dels Mecklenburg: vegeu Wigger, Friedrich «Stammtafeln des Großherzoglichen Hauses von Meklenburg» (en alemany). Jahrbücher des Vereins für Mecklenburgische Geschichte und Altertumskunde, 1885 vol. 50, pàg. 111-326 [Consulta: 10 desembre 2014].
# Aliança Ruandesa per la Unitat Nacional

L'Aliança Ruandesa per la Unitat Nacional (francès Alliance rwandaise pour l'unité nationale ARUN) fou una organització política ruandesa efímera, creada el 1979, que aplegava els refugiats tutsis ruandesos a Uganda. Va succeir, de forma més política, a l'Associació de Benestar dels Refugiats de Ruanda (Rwanda Refugees Welfare Association, RRWA), que es va centrar més en l'assistència als refugiats.
L'ARUN va adoptar el contrapeu de la política de divisió entre ruandesos propagada pels nacionalistes hutus. La seva base era a Nairobi (Kenya) des de 1981 fins a 1986, va passar a denominar-se Front Patriòtic Ruandès (RPF) el 1987.

## Notes

* ↑ La Chronologie a rfi.fr

## Fonts

* Linda Melvern, Complicités de génocide. Comment le monde a trahi le Rwanda, Karthala, 2010, p. 52 ISBN 9782811103637
# Los Campos

Los Campos és un paratge del terme municipal de Tremp, al Pallars Jussà, dins de l'antic terme ribagorçà d'Espluga de Serra.
Està situada en terres de Casterner de les Olles, a l'extrem nord-occidental del terme de Tremp. És a l'extrem de ponent de la Montanyeta de Llastarri, al vessant sud-est del Tossal Gros, i al nord-est de la Collada i del Pla de Cunco, a la capçalera del barranc de Canarill.

## Enllaços externs

* Institut Cartogràfic de Catalunya
# Coure (desambiguació)

«Coure» té aquests significats:
* Coure, element de la taula periòdica.
* Color: Color coure.
* Entomologia:
** Coure comú, una papallona de la família dels licènids.
** Coure verdet, una papallona de la família dels licènids.
* Mineralogia: Coure natiu, mineral.
* Química:
** Coure-63, isòtop del coure.
** Coure-65, isòtop del coure.
Viccionari
# Nigersaure

El nigersaure (Nigersaurus, 'llangardaix del Níger') és un gènere de dinosaure sauròpode diplodocoïdeu que va viure al Cretaci mitjà, fa aproximadament entre 119 i 99 milions d'anys, durant l'Aptià o l'Albià. Aquest dinosaure va ser descrit per Paul Sereno i col·laboradors l'any 1999.

## Referències

* ↑ Sereno, P.C., Beck, A.L., Dutheil, D.B., Larsson, H.C.E., Lyon, G.H., Moussa, B., Sadleir, R.W., Sidor, C.A., Varricchio, D.J., Wilson, G.P, and Wilson, J.A. (1999). "Cretaceous Sauropods from the Sahara and the Uneven Rate of Skeletal Evolution Among Dinosaurs". Science, 286(5443): 1342-1347 (Nov 12 1999).
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Animeres

Els animeres (o anyimeres) són els membres d'un grup ètnic de la regió Volta del sud-est de Ghana. Hi ha entre 700 i 900 animeres. El seu codi ètnic és NAB59a i el seu ID és 10363. La seva llengua pròpia és l'animere.

## Situació territorial i pobles veïns

Els centenars d'animeres viuen en un enclavament al nord de la ciutat de Jasikan i a les aldees més remotes de Kecheibi i Kunda, a la regió Volta de Ghana.
Segons el mapa lingüístic de Ghana de l'ethnologue, el diminut territori animere està situat entre el llac Volta i la frontera amb Togo, a prop d'aquest país, que està a l'est. El territori animere està envoltat pel territori dels àkans i pocs quilòmetres al nord-est hi viuen els delo.

## Llengües

La llengua pròpia dels animeres és l'animere. Tot i això aquesta està sent desplaçada per l'àkan, ja que és la llengua que parlen les generacions de joves d'aquest grup humà. Ja queden poques persones que parlen de manera fluida l'animere.

## Religió

El 65% dels animeres són cristians i el 35% creuen en religions africanes tradicionals. La meitat dels animeres cristians són catòlics, una quarta part són protestants i una quarta part pertanyen a esglésies independents.

## Referències

* 1 2 3 4 «Animere. A language of Ghana». ethnologue. [Consulta: 22 març 2015].
* 1 2 «Language: Animere». joshuaproject. [Consulta: 22 març 2015].
* ↑ «Anyimere in Ghana. Ethnicity». joshuaproject. [Consulta: 22 març 2015].
* ↑ «Mapa lingüístic de Ghana. L'animere és el número 41». ethnologue. [Consulta: 22 març 2015].
* ↑ «Anyimere in Ghana. Religion». joshuaproject. [Consulta: 22 març 2015].
# Coure arsenical

El coure arsenical conté fins a un 0,5% d'arsènic que, a temperatures elevades, imparteix una major resistència a la tracció i una tendència reduïda a l'escalat. Normalment s'utilitza en treballs de caldera, especialment en calderes de locomotores. També ajuda a prevenir la fragilització del coure lliure d'oxigen per bismut, antimoni i plom mitjançant la formació d'òxids complexos.
El coure amb un percentatge més gran d'arsenic s'anomena bronze arsenical, que pot ser més dur que el coure.

## Referències

* ↑ Rollason, EC. Metallurgy for Engineers (en anglès). 2. Londres: Arnold, 1949.
* ↑ «Welded Joints in Copper Fire Boxes» (en anglès). Arxivat de l'original el 2009-03-19. [Consulta: 21 gener 2010].
* ↑ «Journal Institution Locomotive Engineers» (en anglès), 1952.
# Broadford

Broadford (An t-Àth Leathann en gaèlic escocès), juntament amb la propera Harrapool, és el segon assentament més gran a l'illa de Skye, Escòcia (Regne Unit), i queda a l'escaire sud-oest de la badia de Broadford, a l'A87 entre Portree i el pont de Skye. Amb el fons de les Cuillin orientals sobre ella, Broadford és una regió tranquil·la i bella amb diversos serveis disponibles.

## Història

Broadford era un mercat de bestiar fins a 1812, quan Telford va construir la carretera des de Portree fins a Kyleakin. Veterans de les Guerres Napoleòniques es van assentar durant la primera meitat del segle xix. Escrivint a mitjan segle xix, Alexander Smith va dir, "Si Portree és el Londres de Skye, Broadford és el seu Manchester."

## Serveis

Broadford és un centre de serveis pel sud de Skye. Entre ells està el supermercat en cooperativa combinat amb un garatge BP obert 24 hores, uns pocs restaurants (entre ells el Claymore, Broadford Hotel, Dunollie Hotel i Hebridean Hotel), el Skye Serpentarium i un alberg juvenil. També té un petit aeroport (vegeu Broadford) a Ashaig. L'hospital local és el MacKinnon Memorial Hospital.

## En la cultura popular

* Hi ha una cançó de la banda de rock Jethro Tull anomenada "Broadford Bazaar" (en la versió remasteritzada de l'àlbum Heavy Horses) que rep el seu nom d'aquesta ciutat.
* Hi ha també una cançó titulada "The Trip to Broadford" en l'àlbum de 1990 Room to Roam dels Waterboys.
* El popular licor de whisky Drambuie també va ser fundat a Broadford quan Carles Eduard Estuart (conegut com a Bonnie Prince Charlie) va passar la recepta al capità John Mackinnon en 1745, qui el va ajudar a escapar dels seus perseguidors. La recepta encara la té la família Mackinnon en l'actualitat.

## Geologia

El mineral harkerita fou trobat per primer cop prop de Broadford pel geòleg Alfred Harker.

## Referències

* ↑ A Summer in Skye (1865), que inclou una llarga descripció de la fira de Broadford.
* ↑ Alec Livingstone, 2002, Minerals of Scotland, Edimburgo, National Museums of Scotland

## Enllaços externs

* Article a Undiscovered Scotland
# Nigerians a la Xina

Els nigerians de la Xina són expatriants de Nigèria que viuen a la Xina. El 2014 hi havia uns 10.000 nigerians a la Xina. La majoria viuen a Guangzhou. Parlen xinès, anglès, anglès nigerià, Igbo i altres llengües de Nigèria.

## Població

Segons el senador nigerià David Mark en una visita a la Xina el maig 2014, hi havia aproximadament 10.000 nigerians que vivien a la Xina. Els nigerians viuen sobretot a Guangzhou, província de Guangdong. El 2015 l'ambaixador xinès a Nigèria Gu Xiaojie va declarar que els nigerians eren la població africana més nombrosa de la Xina.

## Història

Hi van haver nigerians implicats en els aldarulls entre africans i la policia de Guangzhou el 2009 i el 2012. El 2009 dos nigerians van fugir d'una batuda policial contra immigrants il·legals saltant per una finestra. Van resultar ferits, però hi va haver rumors que havien mort, cosa que va causar un greu aldarull. El 2012 va morir un nigerià que estava en custòdia policial després d'una disputa amb un taxista. Això va causar un altre aldarull de la comunitat africana de Guanzhou.

## Reputació

"Molts d'ells, sobretot Nigerians, són conegut per ser molt cridaners i per fumar marihuana obertament per altres homes del país; això és ridícul."
Segons Sola Onadipe, ambaixador nigerià de Pequín entre el 2014 i el 2016, els nigerians que vivien a Guangzhou eren "notoris per activitats delinqüents amb drogues dures, comportament públic provocatiu i immigració il·legal". Durant una entrevista el febrer 2014 a Vanguard, un diari nigerià, l'ambaixador lamentava que hi havia molts emigrants a Guangzhou de països africans veïns com Costa d'Ivori i Ghana i de l'Àfrica francòfona, als quals la policia no molestava, sinó que només es concentrava en la comunitat nigeriana. El juliol de 2013 molts nigerians foren apresats en un raid fet per la policia al hotel Linhua amb suposicions de que feien tràfic de drogues. L'Agència de Seguretat Pública de Guangzhou va arrestar 168 sospitosos, sobretot nigerians i malians i els van trobar heroïna, metamfetamines i una gran suma de diners. L'ambaixador nigerià va declarar que més de 50 eren nigerians.

## Referències

* ↑ «Nigeria-China Relations Deepen As Senator David Mark Visits Chinese Parliament». Africa Independent Television [Consulta: 12 novembre 2019].
* ↑ «Strike Hard Against Immigration: China's New Exit-Entry Law». China Brief, 22-11-2013.
* ↑ «Elebechi Celestine, 28-year-old Nigerian in China dies in police custody». Online Nigeria, 21-06-2012. Arxivat 1 de febrer 2018 a Wayback Machine. «Còpia arxivada». Arxivat de l'original el 2018-02-01. [Consulta: 12 novembre 2019].
* ↑ «Nigerians' notoriety in China is unprecedented - Ambassdaor Onadipe». The Vanguard, 16-02-2014.
* ↑ , 14-08-2013.
# Alessandro Ludovico

Alessandro Ludovico és un artista, crític de mitjans de comunicació i editor anglès. Des de l'any 1993, editor en cap de la revista Neural. Va cursar el doctorat de Filologia Anglesa i Periodisme a la Universitat Anglia Ruskin de Cambridge (Regne Unit). Ha publicat i editat diversos llibres i ha impartit conferències arreu del món. És un dels fundadors de Mag.Net (una associació d'editors culturals en format electrònic). També ha fet d'assessor del Projecte Documenta 12 Magazine. És professor associat a la Universitat OCAD de Toronto i fa classes a l'Acadèmia d'Art de Carrara i a la NABA de Milà. És un dels autors de la trilogia d'obres d'art Hacking Monopolism (Google Will Eat Itself) (‘Google es devorarà a si mateix’), Amazon Noir, Face to Facebook (‘De cara al Facebook’)).

## Referències

* ↑ «Alessandro Ludovico». web. Centre de Cultura Contemporània de Barcelona (CC-BY-SA via OTRS). [Consulta: 13 abril 2016].
# Anell (signe diacrític)

L'anell o kroužek és un signe diacrític de l'alfabet llatí. Les principals llengües que el fan servir són les llengües escandinaves i el txec, on és una antiga lligadura abreujada per reemplaçar una a o una o sotscrita.

## Suec

L'anell s'empra d'ençà l'edat mitjana en l'escriptura de les llengües escandinaves. És una antiga abreviatura esdevinguda una lligadura de dues as seguides. És per això que la lletra å no es considera com una lletra amb diacrític, sinó com un grafema a part, emplaçat en suec després de la z en l'abecedari.
Aquesta lletra representa, històricament, el fonema /a/ llarg de les altres llengües germàniques, com queda reflectit amb el mot 'cabells':
* Suec: hår [hɔːr]
* Alemany i neerlandès: Haar [haːʁ] / haar [ɦaːɹ]
A causa de l'isocronisme, el mateix fonema pot esdevenir breu: åtta [ɔtːa] (vuit).
Finalment, en majúscules representa el símbol de l'àngstrom. Unicode proposa, per causes de compatibilitat, per a aquest símbol el caràcter independent Å codificat U+212B.

## Danès i noruec

El danès i el noruec històricament han emprat la lletra å de la mateixa manera que en suec, però l'han reemplaçat pel diagrama arcaïtzant aa, per contaminació amb l'ortografia alemanya.
El 1917 per al noruec i el 1948 per al danès, la lletra es reintroduí en l'ortografia, reemplaçant l'antiga aa.
Els noms propis, tanmateix, no han patit modificacions, a triar per les persones concernides a modificar per la lletra moderna o per mantenir el grafema antic.
En aquestes dues llengües, la lletra å (o aa) està emplaçada al final de l'abecedari, després de z, æ, ø.

## Txec i lituà

L'anell també s'empra per a la vocal u en txec per al so /u/ llarg, pronunciat [uː], com a stůl [stuːl] (taula). No es pot trobar a començament de mot, on s'escriu ú.
Aquest diacrític, anomenat kroužek, va ser afegit al segle XVI per Jan Hus, inventor o importador d'altres diacrítics en txec (com el punt sotscrit esdevingut l'anticircumflex o l'accent agut). Al començament era una abreviació per al diftong [uo], que esdevingué [uː] i es va confondre amb les altres /u/ llargues, escrites ú. L'ortografia, doncs, és conservadora en aquest cas.
El lituà, que ha copiat l'ortografia txeca en algunes ocasions, ha emprat per al seu diftong [uo] la lletra ů, com en txec. Avui dia, però, s'escriu simplement uo.
Viccionari
# Blies

El Blies (Blies, en francès i en alemany) és un riu que transcorre pel Saarland a Alemanya. Neix al massis de Hunsrück, a prop de Selbach, i flueix a través de les localitats de Sankt Wendel, Ottweiler, Neunkirchen, Bexbach, Blieskastel (localitat que pren el nom del riu) a Alemanya i Sarreguemines, al departament de Mosel·la (França), on s'uneix al Saar pel marge dret.
Té una longitud aproximada d'uns 100 km i al seu tram inferior fa de la frontera entre França i Alemanya.

## Referències

* ↑ «Fiche cours d'eau - La Blies». Arxivat de l'original el 2016-03-03. [Consulta: 28 desembre 2017].
# Goesharder

Goesharder (Gooshiirder fräisch) és una varietat del frisó septentrional parlat a la vall de Goesharden (Amt Mittleres Nordfriesland), al nord d'Husum. Forma part del grup continental dels dialectes nordfrisons, com el mooring, karrharder, wiedingharde i halliger. Es divideix en els sotsdialectes de nord, centre i sud, amb les variants de Langenhorn i Ockholm. Pel fet de ser la varietat nodfrisona situada més al sud es troba en declivi. El goesharder del sud es va extingir el 1981 en morir el darrer parlant a Hattstedt, i segons el frisista Nils Århammar el del centre està en perill imminent d'extinció, ja que a Bohmstedt l'últim parlant va morir el 2006 i només és parlat per unes poques persones a Drelsdorf; només el del nord es manté viu.
A Langenhorn se'n fan cursos, així com a Schöbull (on ja ha desaparegut). A Bredstedt, situat a la frontera entre les varietats nord i sud, hi ha la seu del Nordfriisk Institut.

## Referències

* Ernst Brandt Das Nordfriesische, eine bedrohte Minderheitensprache in zehn Dialekten: eine Bestandsaufnahme, Bredstedt/Flensburg, 2008
# Break, pànic a les altures

Break, pànic a les altures (títol original en rus, Отрыв) és una pel·lícula de thriller rus de 2018 dirigit per Tigrana Saakiana. S'ha doblat i subtitulat al català.
La pel·lícula es va estrenar el 12 de febrer de 2019 al cinema Oktiabr de Moscou. El llançament de la versió àmplia va tenir lloc el 14 de febrer de 2019. El primer cap de setmana de projecció, la pel·lícula va recaptar 7,5 milions de rubles.
La crítica a la pel·lícula consisteix en acusacions de plagi, ja que la trama de la pel·lícula és similar a la del thriller estatunidenc Frozen, dirigit per Adam Green el 2010.

## Referències

* ↑ «Мисс Россия − 2010» Ирина Антоненко снялась в триллере «Отрыв». Arxivat 2019-01-26 a Wayback Machine. // runews24.ru (1 декабря 2018 года)
* ↑ Десятки российских фильмов покажут в Индии. Arxivat 2019-01-26 a Wayback Machine. // news.ru (27 ноября 2018 года)
* ↑ «Break pánico en las alturas». Goita què fan, ara!. [Consulta: 27 juliol 2023].
* ↑ «Кинобизнес / В Москве состоялась премьера фильма Отрыв» (en rus). [Consulta: 27 juliol 2023].
* ↑ «Уикенд в Петербурге с 14 по 17 февраля» (en rus), 13-02-2019. [Consulta: 27 juliol 2023].
* ↑ Кассовые сборы в России за уик-энд 14-17 февраля «Алита» прыгнула выше головы. Arxivat 2023-07-27 a Wayback Machine. // culturavrn.ru (18 февраля 2019 года)
* ↑ Miska, Brad. «Another Trailer for ‘Break’, Which Looks Perfect for Fans of ‘Frozen’» (en anglès americà), 16-11-2018. [Consulta: 27 juliol 2023].
# Anita Gradin

Anita Gradin (12 d'agost de 1933 - Sant Jordi d'Estocolm, 23 de maig de 2022) va ser una política sueca que fou ministra al seu país i membre de la Comissió Europea entre 1995 i 1999.

## Biografia

Va néixer el 18 de desembre de 1933 a la població de Hörnefors, situada al comtat de Västerbotten. Va estudiar relacions públiques, treballant posteriorment com a periodista.
Membre del Partit Socialdemòcrata suec (SDWP), l'any 1982 fou nomenada Ministra d'Immigració i Igualtat d'Oportunitats en el govern del primer ministre Olof Palme, càrrec que ocupà fins al 1986. Aquell any fou nomenada per Ingvar Carlsson Ministra d'Afers Exteriors, càrrec que ocupà fins al 1991 i en el qual jugà un gran paper per la integració del seu país a la Unió Europea (UE).
Entre 1992 i 1994 fou ambaixadora a Àustria i Eslovènia. Amb l'entrada del seu país a la UE fou nomenada membre de la Comissió Santer el 1995, esdevenint Comissària Europea d'Immigració, Justícia i Seguretat, càrrec que ocupà de forma interina en la Comissió Marín.

## Referéncies

* ↑ «Archives - Profile of Anita Gradin». Arxivat de l'original el 4 maig 2021. [Consulta: 26 maig 2022].
* ↑ Redacción «Sveriges första EU-kommissionär har dött» (en suec). , 23-05-2022 [Consulta: 23 maig 2022].
* ↑ «Anita Gradin». New Commission. [Consulta: 31 desembre 2022].
* ↑ «Gradin, Anita» (en anglès). [Consulta: 31 desembre 2022].